ไทย-ฝรั่งเศส เตรียมจัดกิจกรรมฉลองวาระ 333 ปี ราชทูตสยามเจริญสัมพันธไมตรีกับฝรั่งเศส จากจุดเริ่มต้นจนถึงความเป็นหุ้นส่วนระหว่างกันในปัจจุบัน
นางสาวบุษฎี สันติพิทักษ์ อธิบดีกรมสารนิเทศ และโฆษกกระทรวงการต่างประเทศ เปิดเผยว่าในวันที่ 2 กันยายน 2562 กระทรวงการต่างประเทศจะจัดแถลงข่าวเปิดตัวการฉลองในวาระราชทูตสยามเจริญสัมพันธไมตรีกับฝรั่งเศส 333 ปี ซึ่งจัดขึ้นเพื่อรำลึกถึงเหตุการณ์สำคัญทางประวัติศาสตร์การทูตของไทยในรัชสมัยสมเด็จพระนารายณ์มหาราช ที่ออกพระวิสุทธิสุนทรหรือโกษาได้นำคณะราชทูต เจริญสัมพันธไมตรีกับฝรั่งเศษ ซึ่ง นับเป็นเหตุการณ์ทรงคุณค่าเชิงประวัติศาสตร์ซึ่ง เป็นจุดเริ่มต้นของรากฐานความสัมพันธ์ระหว่างไทยฝรั่งเศส จนถึงปัจจุบันได้พัฒนาสู่ความเป็นหุ้นส่วนระหว่างกันในหลายมิติ ซึ่งกิจกรรมนร้จะจัดขึ้นมั้งประเทศไทยและฝรั่งเศสโดยสถานเอกอัครราชทูตทั้ง 2 ประเทศ ได้เชิญชวนภาคเอกชนและองค์กรต่างๆเข้าร่วมกิจกรรม        ในส่วนของ กระทรวงการต่างประเทศได้เริ่มกิจกรรมต่างๆไปแล้ว ทั้งการจัดทำตราสัญลักษณ์ที่ผสมผสานลวดลายไทยกับฝรั่งเศสและจัดพิมพ์หนังสือที่ระลึก 333 ปี ราชทูตสยามเจริญสัมพันธไมตรีกับฝรั่งเศส พร้อมจัดทำในรูปแบบหนังสืออิเล็กทรอนิกส์เพื่อเผยแพร่แก่สาธารณะชนด้วย นอกจากนี้ทางสถานเอกอัครราชทูตฝรั่งเศศประจำประเทศไทย มีแผนจัดงานแสดงดนตรีคลาสสิกเพื่อเฉลิมฉลองในโอกาสสำคัญนี้